Ce nu ai voie sub nicio formă să faci de Sâmbăta Mare?
Ce nu ai voie sub nicio formă să faci de Sâmbăta Mare? În această zi, tradiția spune că se sacrifică mielul, considerat simbol al lui Iisus în credința creștină. Aceasta este ultima zi în care gospodinele pregătesc bucatele pentru masa de Paște – drobul, borșul de miel, stufatul sau friptura. De asemenea, aduc ultimele retușuri în casă.
Înaintea Sfintelor Paști, preocuparea principală a oamenilor nu este doar mâncarea, ci și primenirea hainelor. Ele au un rol purificator pentru credincioşi, la fel cum are şi apa. Tot în această zi, gospodinele pregătesc pasca, un desert delicios preparat din aluat de cozonac și brânză dulce.
Potrivit tradiției, în noaptea de Sâmbătă spre Duminică, oamenii trebuie să rămână treji, pentru ca dorințele lor să se împlinească. Se crede că în această perioadă cerurile se deschid. Iar pentru a primi ceea ce îți dorești, trebuie să fii treaz, pentru că Domnul nu poate vedea înăuntrul ființei tale în timpul somnului.
Uneori, se aprinde un foc în curți sau pe dealurile din apropierea bisericilor, care arde până la miezul nopții. De la miezul nopții, oamenii se îndreaptă spre biserică pentru slujba de Înviere. Uneori, focul este menținut de flăcăi până în zori.
În dimineața Sâmbetei Mari, atât copiii, cât și adulții, se îmbracă în haine noi și merg la biserică pentru spovedanie și împărtășanie. Potrivit preoților, în această zi se pot spăla și pregăti hainele pentru sărbătoarea Învierii Domnului.
Ce se pune în coșul de dus la biserică
Sâmbătă seara, fiecare gospodină pregătește cu grijă coșul care va fi dus la biserică pentru a fi sfințit.
În coș se întinde un ștergar curat, apoi se așază o lumânare albă, ouă roșii, pasca, cozonacul, o bucată de slănină, drobul, zahăr, făină, salată de hrean cu sfeclă roșie fiartă, sare, câțiva căței de usturoi, o ramură de busuioc și friptură de miel.
Înainte de miezul nopții, oamenii se îndreaptă către biserică. Acolo, vor primi Lumina Sfântă, simbol al Învierii Domnului. După slujbă, aceștia se îndreaptă către cimitir și aprind lumânări și acolo, aducând astfel vești despre Învierea Mântuitorului și celor de dincolo.